《贺赵及卿黄定甫主宾联名登第》
宋代·陈文蔚

人杰须知本地灵，鹅峰挺拔湛溪清。
新添九桂丛芳茂，帝发一枝花更荣。
文社只今传盛事，宦途从此展修程。
归耕愧我犹无地，仅有青山一笑迎。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。